|  |  |
| --- | --- |
|  **ΕΛΛΗΝΙΚΗ ΔΗΜΟΚΡΑΤΙΑ****ΕΙΣΑΓΓΕΛΙΑ ΠΡΩΤΟΔΙΚΩΝ** **ΒΟΛΟΥ**Ταχ. Δ/νση : Ελ. Βενιζέλου 39Ταχ.Κώδικας: 38333Πληροφορίες: κ. Δημήτρης ΠέντσοςΤηλ; 24210-39181 | **Βόλος, 7-12-2021****Αριθ. Πρωτ.2057**  |

**ΕΠΕΙΓΟΥΣΑ ΑΝΑΚΟΙΝΩΣΗ**

**ΤΟΥ ΔΙΕΥΘΥΝΟΝΤΑ ΤΗΝ ΕΙΣΑΓΓΕΛΙΑ ΠΡΩΤΟΔΙΚΩΝ ΒΟΛΟΥ**

Αφού λάβαμε υπόψη : **α)** τις διατάξεις του άρθρου 15 παρ. 1 περ. α΄ και παρ. 7 του Κώδικα Οργανισμού Δικαστηρίων και Κατάστασης Δικαστικών Λειτουργών (Ν. 1756/1988), όπως ισχύει, **β)** τις διατάξεις της Δ1α/ΓΠ.οικ.: **75414/2021 ΚΥΑ**, **ΦΕΚ Β 5673/4.12.2021,** των Υπουργών Οικονομικών - Ανάπτυξης και Επενδύσεων - Προστασίας του Πολίτη - Εθνικής Άμυνας - Παιδείας και Θρησκευμάτων - Εργασίας και Κοινωνικών Υποθέσεων - Υγείας - Πολιτισμού και Αθλητισμού - Δικαιοσύνης - Εσωτερικών - Μετανάστευσης και Ασύλου – Ψηφιακής Διακυβέρνησης - Υποδομών και Μεταφορών - Ναυτιλίας και Νησιωτικής Πολιτικής - Επικρατείας - Υφυπουργού στον Πρωθυπουργό περί έκτακτων μέτρων προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας, **γ)** την προάσπιση της δημόσιας υγείας και τις υπηρεσιακές ανάγκες για την εύρυθμη λειτουργία των υπηρεσιών της Εισαγγελίας Πρωτοδικών Βόλου

**ΟΡΙΖΟΥΜΕ** τα εξής για το χρονικό διάστημα από τη Δευτέρα 6 Δεκεμβρίου 2021 και ώρα 06.00 έως τη Δευτέρα 13 Δεκεμβρίου 2021 και ώρα 6:00 για την ασφαλή και εύρυθμη λειτουργία της Εισαγγελίας Πρωτοδικών Βόλου.

**1)** Κατά την είσοδο στο Δικαστικό Μέγαρο Βόλου οι δικαστικοί λειτουργοί, οι δικηγόροι και οι πολίτες **υποχρεούνται** να επιδεικνύουν:

**(α) Πιστοποιητικό εμβολιασμού,**σύμφωνα με την παρ. 2 του άρθρου 9 της παραπάνω ΚΥΑ, **ή**

**(β) πιστοποιητικό νόσησης,** σύμφωνα με την παρ. 3 του άρθρου 9 της παραπάνω ΚΥΑ, **ή**

**(γ) βεβαίωση αρνητικού εργαστηριακού ελέγχου για κορωνοϊό COVID - 19 (PCR ή rapidtest)**, σύμφωνα με την παρ. 3 του άρθρου 9 της παραπάνω ΚΥΑ.

 Ταυτόχρονα διενεργείται έλεγχος ταυτοπροσωπίας του κατόχου.

. Οι ανήλικοι δύνανται να προσκομίζουν εναλλακτικά δήλωση αρνητικού αυτοδιαγνωστικού ελέγχου (self-test), σύμφωνα με την παρ. 3 και 4 του άρθρου 9.

 **Κατ' εξαίρεση** των ανωτέρω, αρκεί η επίδειξη δήλωσης αρνητικού αποτελέσματος αυτοδιαγνωστικού ελέγχου (self-test) που έχει διενεργηθεί σε χρονικό διάστημα είκοσι τεσσάρων (24) ωρών πριν από την είσοδο των δικηγόρων, διαδίκων, κατηγορουμένων και μαρτύρων, σύμφωνα με την παρ. 3 του άρθρου 9 της ΚΥΑ, στο Δικαστικό Μέγαρο Βόλου στις κάτωθι περιπτώσεις:

1. Κατάθεση υπό την προϋπόθεση ότι έχουν εξαιρετικά επείγοντα χαρακτήρα : α) αίτησης προσωρινής δικαστικής προστασίας (ασφαλιστικά μέτρα κλπ) με αίτημα προσωρινής διαταγής ή β) αίτησης εκούσιας δικαιοδοσίας με αίτημα προσωρινής διαταγής ή γ) αυτοτελούς αιτήματος προσωρινής διαταγής.
2. Συζήτηση προσωρινής διαταγής, με εξαιρετικά επείγοντα χαρακτήρα.
3. Κατάθεση και συζήτηση αγωγών του άρθρου 22 του ν. 1264/1982.
4. Παράσταση πληρεξούσιων δικηγόρων, κατηγορούμενων και μαρτύρων ενώπιον Εισαγγελέα ή και Ανακριτή σε ποινικές υποθέσεις διαδικασίας αυτοφώρου, πλημμελημάτων και κακουργημάτων.

Τα ανωτέρω πιστοποιητικά υπό (α), (β) και (γ), καθώς και η δήλωση αποτελέσματος self-test επιδεικνύονται είτε σε έγχαρτη μορφή είτε ηλεκτρονικά μέσω κινητής συσκευής του φυσικού προσώπου στην είσοδο του Δικαστικού Μεγάρου Βόλου στο προσωπικό εταιρείας φύλαξης (security), που τα σαρώνει ηλεκτρονικά μέσω της ειδικής εφαρμογής του άρθρου 33 του Ν. 4816/2021 (Α΄ 118) CovidFreeGr. Εναλλακτικά, εφόσον τα πιστοποιητικά επιδεικνύονται από αλλοδαπό που προέρχεται από τρίτη χώρα (εκτός Ευρωπαϊκής Ένωσης), το προσωπικό εταιρείας φύλαξης (security) ελέγχει τα ανωτέρω πιστοποιητικά σε έγχαρτη μορφή.

Στους δικαστικούς λειτουργούς, δικηγόρους και πολίτες που δεν είναι εφοδιασμένοι με το κατάλληλο πιστοποιητικό **απαγορεύεται η είσοδος.**

Ειδικά στους **δικαστικούς υπαλλήλους και στους λοιπούς εργαζομένους στην Εισαγγελία Πρωτοδικών Βόλου** εφαρμόζονται αναλόγως οι διατάξεις που ρυθμίζουν την πρόσβαση των μόνιμων εκπαιδευτικών στις εκπαιδευτικές δομές και ειδικότερα τα οριζόμενα στα άρθρα 3 (περ. Α παρ. 1 και 3 και περ. Γ) και 22 της υπό στοιχεία Δ1α/ΓΠ. Οικ.55254/9.9.2021 (Β΄ 4187) ΚΥΑ, όπως εκάστοτε ισχύει.

**2) Η είσοδος στα γραφεία των υπαλλήλων της Γραμματείας της Εισαγγελίας Πρωτοδικών Βόλου θα γίνεται** **ανά ένα άτομο** και μόνο **ύστερα από συνεννόηση με τον αρμόδιο υπάλληλο**, άλλως η εξυπηρέτηση μπορεί να πραγματοποιείται, εφόσον είναι εφικτό, από την είσοδο του γραφείου σύμφωνα με τις οικείες σημάνσεις, έτσι ώστε **να τηρείται απόσταση 1,5 μέτρου κατ’ ελάχιστον μεταξύ των προσώπων**. Προτεραιότητα θα παραχωρείται στα άτομα με αναπηρία και χρόνιες παθήσεις. Προς αποφυγή συνωστισμού και εφόσον είναι εφικτό, **οι δικηγόροι** μπορούν να προσέρχονται στα γραφεία των υπαλλήλων της Εισαγγελίας Πρωτοδικών Βόλου κατόπιν τηλεφωνικής επικοινωνίας με το αρμόδιο γραφείο της Γραμματείας της Εισαγγελίας και σε συνεννόηση με τον αρμόδιο υπάλληλο για την ώρα προσέλευσης.

**Τηλέφωνα Επικοινωνίας των γραφείων της Γραμματείας της Εισαγγελίας Πρωτοδικών Βόλου :**

**Γραφείο 1 Τριμελές : 24210 39103**

**Γραφείο 4 Προϊσταμένου Διεύθυνσης Γραμματείας: 2421039181**

**Γραφείο 5 Μηνύσεων: 2421039184**

**Γραφείο 8 Φυγοποίνων-Εκτέλεσης: 2421039113**

**Γραφείο 9 Κατηγορητηρίων: 2421022772**

**Γραφείο 10 Μονομελές: 2421022772**

**Γραφείο Ποινικού Μητρώου: 2421022235**

 **3)Η χρήση προστατευτικής μάσκας είναι υποχρεωτική** από όλους τους δικαστικούς λειτουργούς, εισαγγελικούς λειτουργούς, γραμματείς, δικαστικούς επιμελητές, συνηγόρους, διαδίκους και λοιπούς πολίτες, που εισέρχονται στο Δικαστικό Μέγαρο Βόλου και καθ’ όλη τη διάρκεια της παραμονής τους στα γραφεία, τις αίθουσες συνεδριάσεων (ακροατήρια), τους διαδρόμους και όλους τους υπόλοιπους χώρους του Δικαστικού Μεγάρου. Σε περίπτωση μη συμμόρφωσης με την υποχρέωση αυτή δεν θα επιτρέπεται η είσοδος στο πρόσωπο που αρνείται να φορέσει προστατευτική μάσκα και θα ζητείται η συνδρομή της αστυνομίας για την άμεση απομάκρυνσή του από τους χώρους του Δικαστικού Μεγάρου. Συνιστάται σε όλους όσους εισέρχονται **να χρησιμοποιούν τα αλκοολούχα αντισηπτικά διαλύματα** που είναι διαθέσιμα στους χώρους του Δικαστικού Μεγάρου.

**Δεν επιτρέπεται η άσκοπη παραμονή ατόμων στους διαδρόμους του Δικαστικού Μεγάρου** και όσοι ευρίσκονται στους χώρους του πρέπει καθ’ όλη τη διάρκεια της παραμονής τους σε αυτούς να τηρούν απαρέγκλιτα απόσταση 1,5 μέτρου κατ’ ελάχιστον από τα άλλα πρόσωπα.

 **4)** Κάθε άλλο ζήτημα που δεν ρυθμίζεται από την παρούσα θα κρίνεται από τον εκάστοτε Εισαγγελέα Υπηρεσίας.

Αντίγραφο της παρούσας να τοιχοκολληθεί στον πίνακα των ανακοινώσεων και να ενημερωθεί σχετικά ο Δικηγορικός Σύλλογος Βόλου.

**Ο Διευθύνων την**

**Εισαγγελία Πρωτοδικών Βόλου**

**Νικόλαος Κ. Κωνσταντίνου**

**Εισαγγελέας Πρωτοδικών**